**УНИВЕРЗИТЕТ У НОВОМ САДУ**



Нови Сад, Ђуре Јакшића бр. 7

 тел: 021/422-177

факс: 021/420-187

број жиро рачуна: 840-1451666-42

www.akademija.uns.ac.rs

**ИНФОРМАТОР**

**О ПРОГРАМСКИМ САДРЖАЈИМА**

**ПРЕЛИМИНАРНОГ И ПРИЈЕМНОГ ИСПИТА**

**за упис студената у прву годину**

**студијског програма основних академских студија**

 **ЛИКОВНЕ УМЕТНОСТИ**

**школске 2025/2026. године**

Нови Сад, 2025. године

 Академија уметности је високошколска образовна уметничка и научна институција која остварује студије првог степена – основне академске студије, студије другог степена – мастер академске студије и студије трећег степена – докторске академске студије из области музичке, ликовних, примењених, драмских и аудиовизуелних уметности и друштвено хуманистичких наука – науке о уметностима.

 Академија остварује студије у складу са правилима студирања заснованим на европском систему преноса и акумулације ЕСПБ бодова.

 Основне академске студије имају до 240 ЕСПБ бодова што одговара периоду од четири године или осам семестара студирања што се утврђује студијским програмом.

Број студената који ће се уписати на прву годину студијског програма основних академских студија Ликовне уметности, школске 2025/2026. године, биће објављен у конкурсу за упис.

 Упис у прву годину основних академских студија условљен je полагањем пријемног испита. Рангирање кандидата који су положили пријемни испит се врши на основу резултата показаних на пријемном испиту и успеха оствареног у претходном школовању.

 **Кандидати који нису положили пријемни испит се не рангирају.**

**ОПШТИ УСЛОВИ**

Пријемном испиту могу приступити:

Кандидати са завршеним средњим образовањем у четворогодишњем трајању свих струка и смерова.

**ДАТУМИ ЗА ПОДНОШЕЊЕ РАДОВА, ПРИЈАВА НА КОНКУРС И ОДРЖАВАЊЕ ПРИЈЕМНИХ, ИСПИТА НА ДEПАРТМАНУ ЛИКОВНИХ И ПРИМЕЊЕНИХ УМЕТНОСТИ У ПРВОМ И ДРУГОМ КОНКУРСНОМ РОКУ**

**БИЋЕ ОБЈАВЉЕНИ НАКНАДНО.**

**Поступак пријављивања кандидата и потребна документација:**

**Кандидати, по објављеном Конкурсу за упис у прву годину основних академских студија у школску 2025/2026. годину, пријављују се на следећи начин:**

1. **електронски преко портала Академије уметности на веб адреси** [**www.akademija.uns.ac.rs**](http://www.akademija.uns.ac.rs) **– кандидат се пријављује на жељени студијски програм односно модул или подмодул пратећи упутства на порталу**
2. **по извршеној електронској пријави, кандидат доноси потребну документацију лично на адресу Академије уметности, Ђуре Јакшића 7, у терминима који ће бити објављени у тексту конкурса**

**Потребна документација:**

* ДИПЛОМА О СТЕЧЕНОМ СРЕДЊЕМ ОБРАЗОВАЊУ фотокопија, оригинал само на увид
* СВЕДОЧАНСТВА сва четири разреда средње школе, фотокопије, оригинали само на увид
* БИОГРАФИЈА
* ЛИЧНА КАРТА, очитана
* ДОКАЗ О УПЛАТИ НОВЧАНЕ НАКНАДЕ ЗА ПРИЈАВУ ПО КОНКУРСУ ЗА УПИС

**НАПОМЕНЕ:**

**Кандидати су дужни да се пријаве по поступку, у супротном пријава ће се сматрати непотпуном и неће се узимати у обзир приликом приступања прелиминарном, односно пријемном испиту.**

Кандидати су обавезни да прикажу личну карту ради идентификације за време полагања испита.

**Кандидати који не положе пријемни испит дужни су да подигну своје радове у року од 5 дана по објављивању резултата конкурса.**

**ПРОГРАМ**

**ПРЕЛИМИНАРНОГ И ПРИЈЕМНОГ ИСПИТА**

**ЗА УПИС**

**У ПРВУ ГОДИНУ ОСНОВНИХ АКАДЕМСКИХ СТУДИЈА**

**У циљу провере склоности и способности за студије на студијском програму основних академских студија Ликовне уметности, кандидати полажу прелиминарни испит (модули: Нови ликовни медији и Фотографија) или стручни испит (модули: Сликање, Графика, Вајање) из уметничке дисциплине ЦРТАЊЕ и подносе МАПУ УМЕТНИЧКИХ РАДОВА формата 100x70 цм.**

**О датуму подношења мапа кандидати ће бити обавештени у Конкурсу за упис, а о времену и месту у Детаљном распореду.**

**Садржај МАПЕ утврђује се по студијским групама и то:**

1. Модул **СЛИКАЊЕ:**

3 ЦРТЕЖА СТУДИЈА портрета - природна величина (100x70 cm)

3 ЦРТЕЖА ФИГУРА (акт или обучена фигура) - (100x70 cm)

3 ТАБЛЕ МАЛИХ ЦРТЕЖА (оловка, туш, пастел, комбинована техника)

3 СЛИКЕ МРТВЕ ПРИРОДЕ ИЛИ ПОРТРЕТА (од 50x70 cm до 100x70 cm)

2 ТАБЛЕ (100x70 cm) МАЛИХ СЛИКАРСКИХ РАДОВА

* Модул **ГРАФИКА**:

5 ЦРТЕЖА СТУДИЈА портрета - природна величина (100x70 cm)

5 ЦРТЕЖА ФИГУРА (акт или обучена фигура) - (100x70 cm)

5 ТАБЛИ МАЛИХ ЦРТЕЖА (оловка, туш, пастел, комбинована техника)

МИНИМУМ 5 ТАБЛИ (100x70 cm) са малим припремним цртежима за графичке технике - (линорез, бакропис, акватинта)

* Модул **ВАЈАЊЕ**:

5 ЦРТЕЖА СТУДИЈА портрета - природна величина (100x70 cm)

5 ЦРТЕЖА ФИГУРА (акт или обучена фигура) - (100x70cm)

5 ТАБЛИ МАЛИХ ЦРТЕЖА (оловка, туш, пастел, комбинована техника) - слободна тема

* Модул **НОВИ ЛИКОВНИ МЕДИЈИ**:

Мотивационо писмо до 500 речи (описује мотивацију за упис на студијски програм НОВИ ЛИКОВНИ МЕДИЈИ)

3 ЦРТЕЖА СТУДИЈА портрета у природној величини (100x70 cm)

3 ЦРТЕЖА СТУДИЈА ФИГУРЕ (акт или обучена фигура)

3 ТАБЛЕ МАЛИХ ЦРТЕЖА (оловка, туш, пастел, комбинована техника)

до 5 ТАБЛИ радова (100x70 cm) по избору: фотографије, предлози за инсталације, амбијенте, кадрови из видео радова/ анимација)

Избор до 5 ВИДЕО РАДОВА (DVD), дигиталне графике и анимације (GIF, ЈPG, MP4); интерактивни радови и WEB странице (ЕXE, HTML) , уколико је за рад коришћен неспецифичан формат нарезати и одговарајући читач

* Модул **ФОТОГРАФИЈА:**

Мотивационо писмо до 500 речи (описује мотивацију за упис на студијски програм ФОТОГРАФИЈА)

3 ЦРТЕЖА СТУДИЈА портрета у природној величини (100x70 cm)

3 ЦРТЕЖА СТУДИЈА ФИГУРЕ (акт или обучена фигура) - (100x70 cm)

3 ТАБЛЕ МАЛИХ ЦРТЕЖА (оловка, туш, пастел, комбинована техника)

* Портфолио или књига фотографија формата максимално А2 (око 40x60 cm)
* Портфолио/књига треба да обухвата минимум 25 фотографија презентованих у виду једне или више серија фотографија које представљају истраживање неке теме
* Величина фотографија у портфолију/књизи је у зависности од концепта појединачних серија
* Уз портфолио/књигу приложити кратак опис сваке серије, до 150 речи

**ПРЕЛИМИНАРНИ И ПРИЈЕМНИ ИСПИТ ЗА МОДУЛЕ НОВИ ЛИКОВНИ МЕДИЈИ И ФОТОГРАФИЈА:**

Поднете уметничке радове кандидата (Мапа) прегледају и оцењују чланови стручне комисије коју чине наставници катедре одговарајуће стручно уметничке дисциплине за коју кандидат конкурише.

Радови из претходног става се оцењују оценом *"задовољио"* и *"није задовољио".*

**Кандидати чији су поднети уметнички радови (Мапа) оцењени оценом *"задовољио"* приступају Прелиминарном испиту из уметничке дисциплине Цртање.**

**1. ПРЕЛИМИНАРНИ ИСПИТ**

Из уметничке дисциплине ЦРТАЊЕ, студија портрета 2 дана полажу сви кандидати.

Комисију за прелиминарни испит чине наставници Катедре за цртање.

Успех кандидата на прелиминарном испиту изражава се оценом *"положио"* или *"није положио".*

**Кандидати чији су поднети уметнички радови (Мапа) оцењени оценом *"задовољио"* и чији су уметнички радови рађени на прелиминарном испиту из уметничке дисциплине Цртање оцењени оценом *"положио",* приступају полагању пријемног испита**.

**2. ПРИЈЕМНИ ИСПИТ**

Пријемни испит полажу кандидати који су завршили одговарајуће средње образовање у четворогодишњем трајању чији су радови из мапе оцењени оценом ''задовољио'' и радови рађени на прелиминарном испиту из Цртања оцењени оценом ''положио''.

Садржај пријемног испита утврђује се по модулима и то:

* Модул **НОВИ ЛИКОВНИ МЕДИЈИ**:

- Рад по задатку (у домену нових медија) - 1 дан

- Рад по задатку + разговор са кандидатима - 1 дан

Кандидати треба на пријемни испит да понесу следећи материјал: фото апарат (кабл/читач за фајлове), папир (хамер 100x70 cm), оловке, боје и материјал за колаж.

* Модул **ФОТОГРАФИЈА**:

- Снимање по задатку - 2 дана

- Разговор са кандидатима - 1 дан

Кандидати треба на пријемни испит да понесу дигиталну рефлексну фото камеру дигиталан фотоапарат

**ПРИЈЕМНИ ИСПИТ ЗА МОДУЛЕ СЛИКАЊЕ, ГРАФИКА И ВАЈАЊЕ:**

**1. ПРЕГЛЕД МАПА**

Поднете уметничке радове кандидата (мапе) прегледају и оцењују чланови именоване комисије од најмање три члана, коју чине наставници катедре одговарајуће стручно уметничке дисциплине за коју кандидат конкурише

Радови из претходног става се оцењују оценом *"задовољио"*и *"није задовољио."*

Кандидати који конкуришу на модуле: Сликање, Графика и Вајање чији су поднети уметнички радови (мапа) оцењени оценом *"задовољио"* приступају полагању пријемног испита.

**2. ПРИЈЕМНИ ИСПИТ**

Пријемни испит полажу кандидати који су завршили одговарајуће средње образовање у четворогодишњем трајању чији су радови из мапе оцењени оценом ''задовољио''.

Садржај пријемног испита утврђује се по студијским групама и то:

* Модул **СЛИКАЊЕ:**

Цртање:

- Студија - Портрет са шакама (угљени штапићи) - 2 дана

Сликање:

- Портрет са шакама (70х50 cm) / Технике: акварел, гваш, темпера, акрилик - 2 дана;

- Мртва природа (70х50 cm) / Технике: акварел, гваш, темпера, акрилик - 2 дана;

- Рaзгoвoр сa кaндидaтимa.

* Модул **ГРАФИКА**:

Цртање:

*-* Студија - Портрет са шакама (угљени штапићи) - 2 дана

Графика:

- Рад на припремним цртежима и пројектима за графичке технике (линорез, бакропис и акватинта); материјал: туш, перо, четка; разговор са кандидатима - 2 дана

* Модул **ВАЈАЊЕ**:

Цртање:

*-* Студија - Портрет са шакама (угљени штапићи) - 2 дана

Вајање:

- Портрет (према живом моделу); разговор са кандидатима – 3 дана